Henn Kalamees

Henn Kalamees (aastani 1940 Heinrich Kalamees; 15. august 1895 Tartu – 2. oktoober 1972 Tallinn) oli eesti kopsuarst.

Ta lõpetas aastal 1915 Tartu Aleksandri Gümnaasiumi. Aastal 1915 õppis ta Tartu Ülikooli loodusteaduskonnas, aastatel 1915–1918 ja 1920–1922 arstiteaduskonnas. Ta täiendas end Viini Ülikooli juures.

Ta oli aastatel 1922–1925 Kadrinas jaoskonnaarst ning 1925–1927 Lustivere Laste Tuberkuloosi Sanatooriumi juhataja. Aastast 1927 töötas ta Taheva laste tuberkuloosisanatooriumi juhatajana. Pärast sõda töötas ta mitmes tuberkuloosiravilas. Aastal 1958 jäi ta pensionile, tegeledes seejärel põhiliselt aiandusega oma koduaias MeriväljalAlbum Academicum Universitatis Tartuensis 1918–1944. II, lk. 35.

Ta oli Korp! Fraternitas Estica vilistlane.

Henn Kalamees suri 2. oktoobril 1972 ja ta maeti 6. oktoobril 1972 Metsakalmistulehttp://www.kalmistud.ee/haudi?filter_maetud_eesnimi=Henn&filter_maetud_perenimi=Kalamees&action=maetud&popup=0&yldotsing=1&filter_maetud_kalmistu=.

 Isiklikku 
Tema abikaasa Anna Kalamees oli samuti kopsuarst.

 Viited 

Kategooria:Eesti arstid
Kategooria:Arstide Koja liikmed
Kategooria:Korporatsioon Fraternitas Estica liikmed
Kategooria:Tartu Ülikooli arstiteaduskonna vilistlased
Kategooria:Metsakalmistule maetud
Kategooria:Sündinud 1895
Kategooria:Surnud 1972